Jevgeni Zolotko suur keeldumine - Tänane leht
Anneli Porri kunstiteadlane
29. juuli 2020, 20:00 4 min lugemist
Jevgeni Zolotko ja Uwe Schloen, «Hier Nicht», 2020 FOTO: Paul Kuimet
Aastal 2011 võitis Jevgeni Zolotko Eesti Kaasaegse Kunsti Muuseumis esimese Köler Prize’i. Nüüd on ta EKKMis tagasi koos Uwe Schloeniga, et jutustada oma lugu väikese inimese suurest loobumisest edasi.
Zolotko on omanäoline mõtleja, filosoofiline kunstnik, õppinud Tartu Kõrgema Kunstikooli skulptuuriosakonnas ja Eesti Kunstiakadeemias. Saksa skulptor Uwe Schloen on õpetanud Tartu Kõrgemas Kunstikoolis 2015. aastast.
Vaikus, hallus, ebamäärasus, igavus, leigus, monotoonsus, kordus ja rutiin on need, mis tunduvad Zolotkot paeluvat. Tugev minimalismi ja kontseptualismi vaim kohtub tema loomingus religioossete, eksistentsiaalsete ja poeetiliste küsimustega. Zolotko töötab suurte afektiivsete tunnetega, kuid mitte teatraalsete ülepingutatud žestidega, vaid tunnetega, mis paisuvad taltsutamatuks, saades alguse väikesest, rutiinsest, allasurutud ja välja suletud vastuolust inimese sees. Sageli on Zolotko töödes viiteid kristlikule maailmatunnetusele.